El Centre Cultural Mario Monreal de Sagunt acollirà el 14 d'octubre la presentació de 101 valencianas frente a mi espejo
06 d’octubre 2021

El Centre Cultural Mario Monreal de Sagunt acollirà dijous que ve, 14 d'octubre, a les 19.00 hores la presentació de 101 valencianas frente a mi espejo, de Susana Gisbert. Esta activitat està organitzada per la regidoria d'Igualtat de l'Ajuntament de Sagunt. 

  

Este llibre pretén donar veu a algunes dones relacionades amb València que van marcar una fita en els seus respectius àmbits, i ho fa a través de relats de ficció, ja que no es tracta de biografies. L'obra abasta algunes qüestions sobre les vivències i història d'estes dones com per exemple: Quantes dones van veure en terres valencianes els seus grans assoliments eclipsats o assumits pels hòmens que estaven al seu costat?, Sabem que la primera advocada a Espanya va ser valenciana?, O que no va haver-hi dones en la Judicatura, la Fiscalia o les Forces i Cossos de Seguretat fins als anys 70 del segle XX perquè la llei ho prohibia?, entre moltes d’altres. 

  

L'alcalde de Sagunt i regidor d’Igualtat, Darío Moreno, ha explicat que este tipus d'accions contribuïxen positivament a aconseguir la igualtat de gènere: «**Quan parlem de feminisme, hem insistit moltes vegades en la necessitat de poder trobar referents femenins. Referents que alguns d'ells destaquen en el seu àmbit professional i altres ens fan reflexionar sobre l'àmbit de la igualtat i sobre el fet de quant ens queda per recórrer. En este cas, Susana Gisbert aglutina eixes dos condicions, tant de referent a nivell professional com també de referent en l'àmbit del feminisme**». 

  

Susana Gisbert Grifo, nascuda a València en 1966, és una fiscal especialitzada en violència de gènere, portaveu de la Fiscalia Provincial de València, escriptora i feminista. El seu compromís amb valors d'igualtat i inclusió van paral·lels a novel·les i col·laboracions en premsa escrita, ja que ha escrit novel·les com _Mar de Lija, Descontando hasta cinco, Remos de plomo, Balanza de género, Caratrista i No me obligues_.

  

Entre els seus reconeixements, va obtindre el primer premi en 2009 del VIII Certamen de Narrativa Breu de l'Ajuntament de València, en 2012 del Certamen de Narrativa “Carolina Planells contra la Violencia de Género” i en 2013 del Certamen de Relats Curts “Mujeres” de la regidoria de Cultura de l'Ajuntament de Benetússer.

  

En eixe sentit, l'alcalde convida i anima la ciutadania a acudir a esta presentació: «**Així que animem a tothom a participar en esta presentació del seu llibre perquè considerem que és una cosa molt positiva, interessant i que ens ajuda a aprofundir en eixe camí cap a la igualtat que encara ens queda per recórrer i perquè és un honor per a la nostra ciutat poder comptar amb algú d'eixe potencial**».

  

  

![Imagen sin texto alternativo.](/es-va/Actualidad/PublishingImages/Octubre 2021/94 C_llibrecartell.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-centre-cultural-mario-monreal-de-sagunt-acollira-el-14-d-octubre-la-presentacio-de-101-valencianas-frente-a-mi-espejo/ "Facebook")
*   [](http://twitter.com/share?url=https://aytosagunto.es/va/actualitat/el-centre-cultural-mario-monreal-de-sagunt-acollira-el-14-d-octubre-la-presentacio-de-101-valencianas-frente-a-mi-espejo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-cultural-mario-monreal-de-sagunt-acollira-el-14-d-octubre-la-presentacio-de-101-valencianas-frente-a-mi-espejo/ "Linked In")
*   [](mailto:?body=https://aytosagunto.es/va/actualitat/el-centre-cultural-mario-monreal-de-sagunt-acollira-el-14-d-octubre-la-presentacio-de-101-valencianas-frente-a-mi-espejo/)